Ρυθμική, δημιουργικός χορός και εικαστική αποτύπωση κινήσεων: Κινητική ανάπτυξη και αναστοχασμός καλλιτεχνικής εμπειρίας νηπίων
Creators: name: Κοπρουτσίδου, Θωμαή Κωνσταντίνου
Publisher: name: Aristotle University of Thessaloniki
Year: 2024
Subjects: Κινητική αγωγή
Εικαστική αγωγή
Προσχολική εκπαίδευση
Movement education
Visual arts education
Preschool education

description: Η ένταξη των τεχνών στην εκπαίδευση αποτελεί μια από τις βασικότερες παραμέτρους για την έκφραση των παιδιών, τη διευκόλυνση και την παρακίνησή τους για μάθηση. Η κινητική δημιουργική έκφραση και ο χορός είναι τομείς αυτών των διαδικασιών, ενώ υπό προϋποθέσεις μπορούν να συμβάλουν και στην κινητική ανάπτυξη των παιδιών μικρών ηλικιών. Σε αυτή τη βάση, δημιουργήθηκε πρόγραμμα διαθεματικής σύνδεσης κινητικής και εικαστικής αγωγής για την προσχολική ηλικία, το οποίο εφαρμόστηκε ως έρευνα-παρέμβασης σε δύο τάξεις νηπιαγωγείου, με σκοπό να αξιολογηθεί η επίδρασή του α.) στην κινητική ανάπτυξη, β.) στην αναστοχαστική σκέψη και γ.) στις κοινωνικές αλληλεπιδράσεις και συνεργασίες των παιδιών. Συμμετείχαν 49 παιδιά 4,5-5 ετών εκ των οποίων τα 19 ήταν κορίτσια και τα 30 αγόρια. Το πρόγραμμα εφαρμόστηκε σε εσωτερικό ουδέτερο χώρο του σχολείου και η διάρκειά του ήταν δύο μήνες με δύο συναντήσεις την εβδομάδα (συνολικά 16 συναντήσεις) με διάρκεια 30-45 λεπτά. Για την συλλογή των δεδομένων χρησιμοποιήθηκαν ερευνητικά εργαλεία, τόσο της ποσοτικής, όσο και της ποιοτικής έρευνας. Συγκεκριμένα, για τον έλεγχο κινητικής ανάπτυξης των παιδιών πραγματοποιήθηκαν δύο μετρήσεις (pre-post) με το σταθμισμένο εργαλείο κινητικής ανίχνευσης Δημόκριτος Δ.Ε.Κ.Α.-ΠΡΟ. Κάθε παιδί αξιολογήθηκε ατομικά σε 10 κινητικές δοκιμασίες, μια φορά στην αρχή της παρέμβασης και μια στο τέλος ώστε να αξιολογηθεί η επίδραση του προγράμματος στην κινητική ανάπτυξη μέσα από τις επιδόσεις των παιδιών. Για τον εντοπισμό των αλληλεπιδράσεων και των συνεργασιών μεταξύ των παιδιών δημιουργήθηκε και χρησιμοποιήθηκε μια σχάρα/κλείδα παρατήρησης, ενώ για την αξιολόγηση της αναστοχαστικής σκέψης των παιδιών πραγματοποιήθηκε ομαδική συνέντευξη και ανάλυση των εικαστικών τους δημιουργιών. Στα αποτελέσματα εντοπίστηκαν αρκετές στατιστικά σημαντικές διαφορές (p&lt;0,001), που αφορούσαν στην θετική επίδραση του συγκεκριμένου προγράμματος σε τομείς της κινητικής ανάπτυξης των παιδιών, ενώ παράλληλα, μέσα από τα ομαδικά κινητικά παιχνίδια και τον δημιουργικό χορό τα παιδιά αύξησαν τις κοινωνικές τους αλληλεπιδράσεις, αναπτύσσοντας ικανότητες συνεργασίας. Η αναστοχαστική σκέψη προσεγγίστηκε με ανάλυση περιεχομένου της συνέντευξης, αναδύθηκε αβίαστα με το συνδυασμό λόγου, κίνησης και εικαστικής δημιουργίας, ενώ καταδείχθηκαν σημαντικά στιγμιότυπα του ενδιαφέροντος, της διατήρησης προσοχής των παιδιών και της νοηματοδότησης των δράσεων. Συμπερασματικά, το συγκεκριμένο πρόγραμμα με ενδεδειγμένη διαχείριση από πλευράς παιδαγωγού και με την χρήση των προτεινόμενων υλικών αξιολογείται σαφώς ως αναπτυξιακά κατάλληλο και προτεινόμενο για την προσχολική εκπαίδευση.
description: The inclusion of the arts in education is one of the most important parameters for children's expression, facilitating and motivating them to learn. Kinetic creative expression and dance are areas of these processes, while under certain conditions they can also contribute to the kinetic development of young children. Based on this, an interdisciplinary program linking kinetic and visual arts education for preschool age was created, which was implemented as an intervention research in two kindergarten classes, with the aim of evaluating its effect a.) on movement development, b.) on reflective thinking and c.) in children's social interactions and collaborations. Forty-nine (49) children aged 4.5-5 years old, of which 19 were girls and 30 were boys, participated. The program was implemented in an indoor neutral area of the school and it lasted for two months with two meetings per week (16 meetings in total) with a duration of 30-45 minutes each. In order to collect the data, both quantitative and qualitative research tools were used. Specifically, to check children's kinetic development, two measurements were made (pre-post) with a weighted kinetic detection tool called Demokritos D.E.K.A.-PRO. Each child was individually evaluated in 10 kinetic tests, once at the beginning of the intervention and once at the end in order to evaluate the effect of the program on movement development through the performance of the children. An observation grid was created and used to identify interactions and collaborations between children, while a group interview and analysis of their visual creations were conducted to assess children's reflective thinking. In the results, several statistically significant differences were identified (p&lt;0,001), which related to the positive effect of the specific program in areas of the children's movement development, while at the same time, the children increased their social interactions, developing cooperation skills through the group kinetic games and creative dance. Reflective thinking was approached with a content analysis of the interview, it emerged effortlessly with the combination of speech, movement and visual creation and important moments of the children's interest, attention maintenance and giving meaning to the actions were demonstrated. In conclusion, this specific program, with appropriate management on the part of the teacher and with the use of the proposed materials, is clearly evaluated as developmentally appropriate and recommended for preschool education.